AJD แตกไลน์ธุรกิจใหม่ ลุยให้บริการตู้ขายน้ำอัตโนมัติ-ธุรกิจเงินอิเล็กทรอนิกส์
AJD แตกไลน์ธุรกิจใหม่ ลุยให้บริการตู้ขายน้ำอัตโนมัติ-ธุรกิจเงินอิเล็กทรอนิกส์ สร้างความแข็งแกร่ง-ลดความเสี่ยงจากธุรกิจหลัก
24 ม.ค. 2560

AJD แตกไลน์ธุรกิจใหม่ ลุยให้บริการตู้ขายน้ำอัตโนมัติ-ธุรกิจเงินอิเล็กทรอนิกส์ สร้างความแข็งแกร่ง-ลดความเสี่ยงจากธุรกิจหลัก
บริษัท คราวน์ เทค แอดวานซ์ จำกัด (มหาชน) หรือ AJD ระบุว่า ที่ประชุมคณะกรรมการวานนี้ (23 ม.ค.) มีมติแต่งตั้ง นายศิริชัย เทนอุทัย เป็นกรรมการแทน พล.ต.ท. จิตติ รอดบางยาง ที่ได้ลาออก โดยมีวาระการดำรงตำแหน่งกรรมการเท่ากับวาระที่เหลือของกรรมการที่ลาออก ทั้งนี้มีผลตั้งแต่วันที่ 23 มกราคม 2560 เป็นต้นไป
ขณะที่มีมติให้จัดตั้งบริษัทย่อยใหม่ชื่อ บริษัท เอเจ เวนดิ้ง จำกัด เพื่อประกอบธุรกิจการให้บริการตู้ขายน้ำอัตโนมัติ และตู้น้ำลิตร ทุนจดทะเบียนเริ่มต้นจำนวน 50 ล้านบาท ถือหุ้นในสัดส่วนร้อยละ 55 คาดเริ่มดำเนินธุรกิจในไตรมาส 1/60
นอกจากนี้ยังมีมติให้จัดตั้งบริษัทย่อยใหม่ชื่อ บริษัท เอเจ มันนี่ จำกัด เพื่อประกอบธุรกิจเงินอิเล็กทรอนิกส์ (E-Money) ทุนจดทะเบียนเริ่มต้นจำนวน 20 ล้านบาท ถือหุ้นในสัดส่วนร้อยละ 51 คาดแล้วเสร็จภายในไตรมาส 4/60
โดยการลงทุนในธุรกิจใหม่ข้างต้นเป็นการร่วมทุนกับกลุ่มผู้บริหารมืออาชีพที่จะเข้ามาช่วยเริ่มดำเนินธุรกิจกับทางบริษัทฯ ซึ่งจะเป็นส่วนช่วยเสริมสร้างความแข็งแกร่งของกลุ่มบริษัทฯ และเป็นการลดความเสี่ยงจากการพึ่งพาธุรกิจหลักของบริษัทฯ อีกด้วย โดยบริษัทฯ ใช้แหล่งเงินทุนหมุนเวียนของบริษัทฯ สำหรับการเข้าลงทุนในธุรกิจใหม่ข้างต้น